**VÁLLALKOZÁSI SZERZŐDÉS**

amely létrejött egyrészről **Tiszavasvári Város Önkormányzata** (székhely: 4440 Tiszavasvári, Városháza tér 4., adószám: 15732468-2-15, képviseli: Dr. Fülöp Erik polgármester) (továbbiakban Megrendelő)

másrészről: a **MEGAKOM Stratégiai Tanácsadó Iroda Kft.** (székhely: 4400 Nyíregyháza, Kölcsey u. 28., cégjegyzékszám: **15-09-064188**, adószám: **11494887-2-15**, képviseli: Róka László ügyvezető) (továbbiakban Vállalkozó)

között, az alábbi feltételek szerint:

**Háttér:** Megrendelő a Terület- és Településfejlesztési Operatív Program „A társadalmi együttműködés erősítését szolgáló helyi szintű komplex programok” című TOP-5.2.1-15 kódszámú pályázati felhívásra pályázatot kíván benyújtani, melyhez Projekt-előkészítő tanulmány és Közösségi Beavatkozási Terv szükséges.

**I. A szerződés tárgya:**

1. Jelen szerződés tárgyát Megrendelő fejlesztési elképzeléseire vonatkozó „A társadalmi együttműködés erősítését szolgáló helyi szintű komplex programok” című TOP-5.2.1-15 kódszámú pályázati felhívásra aprojekt előkészítési feladatainak ellátása közül az alábbiak képezik:
   * 1. Támogatási kérelem benyújtásáig kidolgozandó dokumentum:
   * Projekt-előkészítő tanulmány
     1. Vállalkozó feladata továbbá rendelkezésre állás (ennek keretében a Projekt-előkészítő tanulmányt érintő esetleges hiánypótlási feladatok ellátása, szakértői segítségnyújtás valamint az esetleges tisztázó kérdések megválaszolása)
     2. A megvalósítás első mérföldkövének (Projekt előkészítése) teljesítéséig kidolgozandó dokumentumok:
   * Közösségi Beavatkozási Terv
2. Jelen szerződés keretében a Megrendelő megrendelése alapján Vállalkozó vállalja, hogy a Megrendelő részére a fenti 1. pontban rögzített feladatot elvégzi, a Megrendelő annak átvételére és a vállalkozói díj megfizetésére köteles.

**II. Határidő és teljesítés ütemezése:**

1. Az 1. pontban foglalt feladatokat Vállalkozó a pályázati útmutatóban foglalt, valamint a Közreműködő Szervezet/Irányító Hatóság által megadott határidők alapján teljesíti, amelyek az alábbiak:
   1. Projekt-előkészítő tanulmány kidolgozása: legkésőbb a pályázati felhívásban megjelölt benyújtási határidőig;
   2. Rendelkezésre állás: Vállalkozó a pályázati döntés meghozataláig rendelkezésre áll és végzi a jelen szerződés 1. pontjában foglalt feladatokat (a rendelkezésre állás keretében Vállalkozó feladata a Projekt-előkészítő tanulmányt érintő esetleges szakmai hiánypótlások elkészítése, szakértői segítségnyújtás valamint az esetleges tisztázó kérdésekre adandó válaszok elkészítése a Közreműködő Szervezet/Irányító Hatóság által előírt határidőig);
   3. Közösségi Beavatkozási Terv: A megvalósítás első mérföldkövének (Projekt előkészítése) teljesítéséig kidolgozandó dokumentum.

**III. Vállalkozói díj, fizetési feltételek:**

1. A Megrendelő az 1. pontban, illetve a jelen szerződés mellékletét képező feladat-meghatározásban rögzített feladatért

**nettó 4 500 000 Ft + 1 215 000 Ft Áfa = bruttó 5 715 000 Ft**,

(nettó négymillió-ötszázezer forint plusz áfa, azaz bruttó ötmillió-hétszáztizenötezer forint)

díjat fizet Vállalkozó részére az alábbi megbontás szerint:

* 1. Első részlet szerinti részszámla: nettó 1 000 000 Ft + 270 000 Ft Áfa =

bruttó 1 270 000 Ft, a Projekt-előkészítő Tanulmány Megrendelőnek történő átadását követően.

* 1. Második részlet szerinti részszámla nettó 1 000 000 Ft + 270 000 Ft Áfa =

bruttó 1 270 000 Ft, a pályázati döntés meghozatalát követően.

* 1. Harmadik részlet szerinti részszámla: nettó 2 500 000 Ft + 675 000 Ft Áfa =

bruttó 3 175 000 Ft, a Közösségi Beavatkozási Terv Megrendelőnek történő átadását követően.

1. A vállalkozói díj megfizetésére a Vállalkozó által elvégzett teljesítést követően, a Megrendelő által kiállított teljesítésigazolás alapján, a Vállalkozó által kiállított számlák ellenében kerül sor. Nem tagadható meg az átvétel a dokumentumok olyan hibája miatt, amely, illetve amelynek kijavítása vagy pótlása nem akadályozza a rendeltetésszerű használatot. Megrendelő vállalja, hogy a teljesítést 15 napon belül áttekinti és az elfogadásról a Vállalkozó felé visszajelez. Amennyiben Megrendelő 15 napon belül nem jelzi kifogását, akkor a teljesítés elfogadottnak tekintendő.
2. A teljesítés Megrendelő általi elfogadása és Vállalkozó számláinak befogadása után az ellenszolgáltatásnak a Vállalkozó Budapest Bank Zrt.-nél vezetett 10104459-59556400-01004007 számú fizetési számlájára történő, legfeljebb 15 napon belüli átutalásáról a Megrendelő gondoskodik.

**IV. A felek együttműködése**

1. Vállalkozó folyamatosan tájékoztatja a Megrendelőt az egyes fázisok eredményeiről.
2. A Vállalkozó a Megrendelő által kijelölt döntéshozó kontaktszeméllyel tart kapcsolatot, akivel egyeztet a feladat részleteiről, s aki a Megrendelő részéről dönt a jóváhagyásról.

Megrendelő által kijelölt kontaktszemély: Dr. Fülöp Erik, polgármester

Vállalkozó által kijelölt kontaktszemély: Róka László ügyvezető

1. Megrendelő, illetve az általa kijelölt szervezet vagy személy a Vállalkozó tevékenységét és munkavégzését korlátozás nélkül bármikor jogosult ellenőrizni.
2. Vállalkozó kötelezettséget vállal arra, hogy a Megrendelőt haladéktalanul értesíti abban az esetben, ha a jelen szerződés maradéktalan teljesítése előtt ellene csőd-, felszámolási-, végelszámolási-, illetve jelentős ügyben végrehajtási eljárás indul.
3. Vállalkozó ugyancsak köteles a Megrendelőt értesíteni, ha cégében a jelen szerződés maradéktalan teljesítését megelőzően tulajdonosváltozásra, illetőleg jogutódlásra, a jelen szerződés teljesítése szempontjából lényeges jogok és kötelezettségek átszállására, kerül sor. A Vállalkozó felelős az értesítés elmulasztásából eredő kárért.

**V. Felek jogai és kötelezettségei, egyéb rendelkezések:**

1. Szerződő felek kijelentik, hogy kellő felhatalmazással és jogkörrel rendelkeznek a jelen szerződés aláírására és teljesítésére, és a félnek nincs olyan függőben lévő kötelezettsége vagy érdekkörében olyan más körülmény, amely kedvezőtlenül hathat a jelen szerződésben foglaltak érvényességére, teljesítésére, vagy saját teljesítési készségére, illetve képességére.
2. Vállalkozó a saját terhére és kockázatára viseli a munka elvégzésével kapcsolatos költségeit, azokat nem jogosult Megrendelőnek felszámítani, kivéve, ha a felek igazolt módon eltérően állapodnak meg.
3. Vállalkozó köteles a Megrendelőt minden olyan körülményről haladéktalanul értesíteni, amely a teljesítés eredményességét, vagy kellő időre való elvégzését veszélyezteti, vagy gátolja. Az értesítés elmulasztásából eredő kárért a Vállalkozó felelősséggel tartozik.
4. A Vállalkozó a Megrendelő utasítása szerint köteles eljárni. Az utasítás nem terjedhet ki a tevékenység megszervezésére, és nem teheti a teljesítést terhesebbé. Ha a Megrendelő célszerűtlen, vagy szakszerűtlen utasítást ad, erre a Vállalkozó köteles őt figyelmeztetni. Ha a Megrendelő a figyelmeztetés ellenére utasítását fenntartja, a Vállalkozó a szerződéstől elállhat vagy a feladatot a Megrendelő utasításai szerint, a Megrendelő kockázatára elláthatja. A Vállalkozó köteles megtagadni az utasítás teljesítését, ha annak végrehajtása jogszabály vagy hatósági határozat megsértéséhez vezetne, vagy veszélyeztetné mások személyét vagy vagyonát.
5. A Megrendelő a szerződéstől a szerződés teljesítésének megkezdése előtt bármikor elállhat, ezt követően a teljesítésig a szerződést felmondhatja. A Megrendelő elállása estén a Megrendelő köteles a Vállalkozónak a szerződés megszüntetésétől számított 15 napon belül a 4. pontban rögzített vállalkozói díj 20%-ának megfelelő mértékű bánatpénzt megfizetni. A Megrendelő felmondása esetén köteles a Vállalkozónak a 4. pontban meghatározott vállalkozói díjnak az általa végzett munkával arányos részét megfizetni és a szerződés megszüntetésével okozott kárt megtéríteni azzal, hogy a kártalanítás a vállalkozói díjat nem haladhatja meg. A Megrendelő elállása, illetve felmondása esetén a Megrendelő köteles a szerződés teljesítésének megkezdése, illetve teljesítése során a Vállalkozótól a birtokába került valamennyi dokumentációt, iratot, anyagot Vállalkozó részére visszaadni, amennyiben az elektronikus formában került átadásra, akkor azt a szerződés megszüntetését követő 8 napon belül megsemmisíteni.
6. Vállalkozó jogosult alvállalkozókat igénybe venni.
7. Ha valamely kötelezettség teljesítésének módjára vonatkozóan nincs sem szerződéses, sem jogszabályi, sem pedig pályázati felhívási rendelkezés, Vállalkozó köteles tevékenységét az elfogadott nemzetközi gyakorlat és a legjobb szakmai tudása szerint elvégezni, a beszerzett információk és az interjúk tapasztalatainak felhasználásával.
8. Megrendelő hozzájárul, hogy a szerződés teljesítését követően a Vállalkozó marketing tevékenysége során felhasználhassa Megrendelő nevét referenciái között.
9. A jelen szerződés kizárólag írásban módosítható. Nem minősül a szerződés módosításának az, ha bármelyik szerződő fél nem él a szerződésben biztosított valamely jogával, vagy jogait a másik félre kedvezőbb módon gyakorolja. Az ilyen egyoldalú engedményekre a másik fél nem hivatkozhat.
10. Megrendelő a Vállalkozóval létesített szerződéses kapcsolata során tudomására jutott információkat kizárólagosan a jelen szerződés teljesítése érdekében használhatja fel, kizárólag a jelen szerződés hatálya alatt. Jelen szerződés hatálya alatt, valamint annak megszűnését követően is Megrendelő köteles a szerződéses kötelezettsége teljesítésével kapcsolatban bármilyen módon tudomására jutott, a Vállalkozóra, gazdasági tevékenységére és üzleti partnereire vonatkozó valamennyi adatot minden nem közismert vagy az érintett gazdasági tevékenységet végző személyek számára nem könnyen hozzáférhető olyan tényt, információt, megoldást, tájékoztatást, egyéb adatot és az azokból készült összeállítást, illetve az azokból levonható következtetést – annak megjelenési formájától függetlenül –, amelynek illetéktelenek által történő megszerzése, hasznosítása, másokkal való közlése vagy nyilvánosságra hozatala a jogosult jogos pénzügyi, gazdasági vagy piaci érdekét sértené vagy veszélyeztetné, feltéve, hogy a titok megőrzésével kapcsolatban a vele jogszerűen rendelkező jogosultat felróhatóság nem terheli, bizalmasan, a Polgári Törvénykönyv alapján üzleti titokként kezelni az információs önrendelkezési jogról és az információszabadságról szóló 2011. évi CXII. törvény rendelkezéseinek megfelelően. Megrendelő a Vállalkozó üzleti titkait jogosulatlanul nem használhatja fel, harmadik személlyel nem közölheti, és nyilvánosságra sem hozhatja (kivéve, ha erre jogszabály kötelezi, vagy ha ehhez a Vállalkozó írásban előzetesen hozzájárulását adta), valamint köteles minden ésszerűen elvárható intézkedést megtenni annak érdekében, hogy az üzleti titok ne kerüljön illetéktelen harmadik személyek birtokába. A Megrendelőt a titoktartási kötelezettség az átadástól számított időbeli korlátozás nélkül terheli, kivéve, ha törvény más időtartamot ír elő. A Megrendelő a jelen pont szerinti kötelezettségéről köteles megfelelő tájékoztatást adni érintett alkalmazottja, megbízottja és egyéb közreműködője részére. A jelen pontban rögzített titoktartási kötelezettség megsértése esetén a Megrendelő 1.000.000,-Ft összegű kötbért köteles megfizetni Vállalkozónak a titoksértésről történő Vállalkozó általi tudomásszerzéstől számított 15 napon belül.
11. Ha a jelen szerződés valamely része akár a megkötésekor, akár később jogszabály kötelező rendelkezésébe ütközne, és emiatt érvénytelennek minősülne, úgy a felek kijelentik, hogy a szerződés többi részét továbbra is érvényesnek tekintik. Az esetleg érvénytelen rész helyett azokat a jogszabályi rendelkezéseket alkalmazzák – a szerződés egészével összhangban – amelyek legközelebb állnak az esetlegesen érvénytelen részhez.
12. A szándékosan okozott, továbbá az emberi életet, testi épséget vagy, egészséget megkárosító eseteket kivéve, a Vállalkozóval szemben a Megrendelő által érvényesíthető kártérítési igény mértéke bármely szerződésszegés esetén a Vállalkozó részére ténylegesen megfizetett díjak erejéig korlátozott. Ez a korlátozás vonatkozik azokra az esetekre is, ha a Felek szerződése érvénytelennek bizonyulna, vagy a Felek már nem hatályos szerződés alapján teljesítenének egymásnak szolgáltatásokat, továbbá a Ptk. 6:541. §-a szerinti ügyvezetői felelősségre is.
13. A Felek kijelentik, hogy szerződésüket kellő megfontolást követően, az esetleges tévedés kockázatát is vállalva kötötték meg és erre tekintettel jognyilatkozatukat tévedés jogcímén nem jogosultak megtámadni. A Felek kizárják a szerződésnek feltűnő értékaránytalanság jogcímén történő megtámadása lehetőségét.
14. Jelen szerződésben foglaltakkal, illetve a teljesítéssel kapcsolatos vitás kérdéseket a Felek megkísérlik két héten belül közös egyezséggel rendezni. Amennyiben ez nem vezet eredményre, úgy a Felek alávetik magukat – hatáskörtől függően - a Nyíregyházi Járásbíróság, illetve a Nyíregyházi Törvényszék kizárólagos illetékességének.
15. A jelen szerződésben nem szabályozott kérdésekben a Polgári Törvénykönyv előírásait kell alkalmazni.
16. Ezen szerződés 3 példányban készült, azt a szerződő felek, mint akaratukkal és a tényleges helyzettel mindenben megegyezőt a mai napon jóváhagyólag aláírták. A szerződés 1 példányát Vállalkozó kapja, a másik 2 példány Megrendelőnél marad.

Kelt: Tiszavasvári, 2016. március 01.

|  |  |  |
| --- | --- | --- |
| ………………………………………  Tiszavasvári Város Önkormányzata  Megrendelő nevében |  | ……………………………………………  MEGAKOM Kft.  Vállalkozó nevében |
| Dr. Fülöp Erik  polgármester |  | Róka László  ügyvezető |

Szerződés melléklet

**FELADAT-MEGHATÁROZÁS**

Vállalkozó feladata **„A társadalmi együttműködés erősítését szolgáló helyi szintű komplex programok” című TOP-5.2.1-15** **kódszámú** pályázati felhívás mellékleteként közzétett módszertani útmutatók előírásainak megfelelően az alábbi dokumentumok kidolgozása:

1. Támogatási kérelem benyújtásáig kidolgozandó dokumentum:

* Projekt-előkészítő tanulmány

1. Vállalkozó feladata továbbá **rendelkezésre állás a pályázati döntés meghozataláig**, amelynek keretében a Projekt-előkészítő tanulmányt érintő esetleges szakmai hiánypótlásokat köteles elkészíteni, szakmai segítséget nyújtani, valamint az esetleges tisztázó kérdésekre adandó válaszokat kidolgozni a Közreműködő Szervezet/Irányító Hatóság által előírt határidőig.
2. A megvalósítás első mérföldkövének (Projekt előkészítése) teljesítéséig kidolgozandó dokumentumok:

* Közösségi Beavatkozási Terv

Kelt: Tiszavasvári, 2016. március 01.

|  |  |  |
| --- | --- | --- |
| ………………………………………  Tiszavasvári Város Önkormányzata  Megrendelő nevében |  | ……………………………………………  MEGAKOM Kft.  Vállalkozó nevében |
| Dr. Fülöp Erik  polgármester |  | Róka László  ügyvezető |